15. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 568 της 26 Ιουλ./9 Αυγ. 1978 (ΦΕΚ Α΄122) Περί αποφαινομένων Οργάνων επί εκτελέσεως έργων αρμοδιότητος του Οργανισμού Αποχετεύσεως Θεσσαλονίκης (Ο.Α.Θ.). Έχοντες υπ’ όψει: 1.Τας διατάξεις: α)Της παρ. 2 του άρθρ. 20 του Ν.Δ. 1266/72 «περί εκτελέσεως των Δημοσίων Έργων», β)του άρθρ. 15 του Ν.Δ. 787/70 «περί συστάσεως Οργανισμού Αποχετεύσεως Περιοχής Θεσσαλονίκης» και γ)του Ν.Δ. 216/74 «περί συστάσεως Υπουργείου Προεδρίας Κυβερνήσεως». 2.Την υπ’ αριθ. 1/17.4.1978 γνωμοδότησιν του Συμβουλίου Δημ. Έργων. 3.Την υπ’ αριθ. 492/1978 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Δημοσίων Έργων, αποφασίζομεν: Άρθρ.1.-Αρμόδιοι δια την λήψιν αποφάσεων κατά τας διατάξεις του Ν.Δ. 1266/72 «περί εκτελέσεως των Δημοσίων Έργων» και των εις εκτέλεσιν αυτού εκδιδομένων Π.Δ/των, επί έργων εκτελουμένων υπό του Οργανισμού Αποχετεύσεως Θεσσαλονίκης, είναι ο Υπουργός Δημοσίων Έργων και αι Υπηρεσίαι του Υπουργείου Δημοσίων Έργων κατά τας οργανικάς περί του Υπουργείου τούτου διατάξεις και τας περί διοικητικής αποκεντρώσεως τοιαύτας, ως και το Διοικητικόν Συμβούλιον του Ο.Α.Θ. και αι Υπηρεσίαι αυτού κατά τα δια των επομένων άρθρων του παρόντος οριζόμενα. Άρθρ.2.-1.Διευθύνουσα τα έργα Υπηρεσία ορίζεται η Τεχνική Υπηρεσία του Ο.Α.Θ. 2.Ιεραρχικώς προϊσταμένη Αρχή ή Εποπτεύουσα Υπηρεσία ορίζεται η κατά περίπτωσιν αρμοδία Υπηρεσία του Υπουργείου Δημοσίων Έργων. 3.Ως επιβλέποντες ορίζονται τεχνικοί υπάλληλοι του Ο.Α.Θ. 4.Τεχνικά Συμβούλια ορίζονται τα εις τας αρμοδίας κατά περίπτωσιν Υπηρεσίας του Υπουργείου Δημοσίων Έργων λειτουργούντα Συμβούλια Δημοσίων Έργων. Άρθρ.3.-Παρεκκλίσεις από των κειμένων περί εκτελέσεως των Δημοσίων Έργων διατάξεων, κατά την παρ. 2 του άρθρ. 11 του Ν.Δ. 2386/53 «περί ενοποιήσεως και αποκεντρώσεως των Τεχνικών Υπηρεσιών του Κράτους» ως ισχύει, εγκρίνονται δι’ αποφάσεως των κατά περίπτωσιν αρμοδίων Υπηρεσιών του Υπουργείου Δημοσίων Έργων μετά γνώμην του Διοικητικού Συμβουλίου του Ο.Α.Θ. Άρθρ.4.-Επί αιτήσεων θεραπείας κατά τας διατάξεις του άρθρ. 16 του Ν.Δ. 1266/1972 εκ διαφορών ανακυπτουσών κατά την εκτέλεσιν των περί ων το παρόν Π.Δ/γμα έργων αποφαίνεται ο Υπουργός Δημοσίων Έργων μετά γνώμη του Συμβουλίου Δημοσίων Έργων. (Αντί για τη σελ. 630,133(α) Σελ. 630,133(β) Τεύχος Ε 62 – Σελ. 73 Υπόνομοι Θεσσαλονίκης 23.Η.β.13-15 